CELEX: 32015R0768
Language: hr
Date: 2015-05-11 00:00:00
Title: Uredba Vijeća (EU) 2015/768 od 11. svibnja 2015. o proširenju primjene Uredbe (EU) br. 331/2014 Europskog parlamenta i Vijeća o uspostavi programa razmjene, pomoći i osposobljavanja za zaštitu eura od krivotvorenja (program „Periklo 2020.”) na države članice nesudionice

14.5.2015   
            
            
               HR
            
            
               Službeni list Europske unije
            
            
               L 121/1
            
         UREDBA VIJEĆA (EU) 2015/768
   od 11. svibnja 2015.
   o proširenju primjene Uredbe (EU) br. 331/2014 Europskog parlamenta i Vijeća o uspostavi programa razmjene, pomoći i osposobljavanja za zaštitu eura od krivotvorenja (program „Periklo 2020.”) na države članice nesudionice
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 352.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir suglasnost Europskog parlamenta,
   u skladu s posebnim zakonodavnim postupkom,
   budući da:
   
               (1)
            
            
               Uredbom (EU) br. 331/2014 Europskog parlamenta i Vijeća (1), kojom se uspostavlja program Periklo 2020. i zamjenjuje program Periklo uspostavljen Odlukom Vijeća 2001/923/EZ (2), predviđeno je da se ona primjenjuje u državama članicama u skladu s Ugovorima. Člankom 139. Ugovora o funkcioniranju Europske unije predviđa se da se mjere iz njegova članka 133. kojima se uređuje uporaba eura ne primjenjuju na države članice s odstupanjem.
            
         
               (2)
            
            
               Međutim, razmjena informacija i osoblja te mjere pomoći i osposobljavanja koje se provode u okviru programa Periklo 2020. trebali bi biti jedinstveni u cijeloj Uniji i stoga bi se trebale poduzeti potrebne mjere kako bi se osigurala jednaka razina zaštite eura u državama članicama s odstupanjem.
            
         
               (3)
            
            
               Primjenu Uredbe (EU) br. 331/2014 stoga bi trebalo proširiti na države članice koje nisu države članice sudionice, kako su definirane u Uredbi Vijeća (EZ) br. 974/98 (3) („države članice nesudionice”).
            
         
               (4)
            
            
               Primjereno je osigurati neometan i neprekinut prijelaz s programa Periklo na program Periklo 2020. te je primjereno uskladiti trajanje ove Uredbe s Uredbom Vijeća (EU, Euratom) br. 1311/2013 (4). Ova bi se Uredba stoga trebala primjenjivati od 1. siječnja 2014.,
            
         DONIJELO JE OVU UREDBU:
   Članak 1.
   1.   Primjena Uredbe (EU) br. 331/2014 proširuje se na države članice koje nisu države članice sudionice, kako su definirane u članku 1. točki (a) Uredbe (EZ) br. 974/98.
   2.   Nadležna nacionalna tijela država članica navedenih u stavku 1. ovog članka smatraju se tijelima prihvatljivima za financiranje u smislu članka 5. Uredbe (EU) br. 331/2014.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2014.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. svibnja 2015.
      
         
            Za Vijeće
         
         
            Predsjednik
         
         J. DŪKLAVS
      
   
   
      (1)  Uredba (EU) br. 331/2014 Europskog parlamenta i Vijeća od 11. ožujka 2014. o uspostavi programa razmjene, pomoći i osposobljavanja za zaštitu eura od krivotvorenja (program „Periklo 2020.”) i stavljanju izvan snage odluka Vijeća 2001/923/EZ, 2001/924/EZ, 2006/75/EZ, 2006/76/EZ, 2006/849/EZ i 2006/850/EZ (SL L 103, 5.4.2014., str. 1.).
   
      (2)  Odluka Vijeća 2001/923/EZ od 17. prosinca 2001. o uspostavi programa razmjene, pomoći i osposobljavanja za zaštitu eura od krivotvorenja (Program „Periklo”) (SL L 339, 21.12.2001., str. 50.).
   
      (3)  Uredba Vijeća (EZ) br. 974/98 od 3. svibnja 1998. o uvođenju eura (SL L 139, 11.5.1998., str. 1.).
   
      (4)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvi za razdoblje 2014. – 2020. (SL L 347, 20.12.2013., str. 884.).